Filmoj "Produktitaj de Chen Kexin"
#000000
La rondo de ĉinlingvaj filmistoj unuanime opinias, ke Chen Kexin estas filmisto kiu kapablas produktori, reĝisori kaj distribui. Li diris kun fiero, ke ĉiuj liaj filmoj estas "produktitaj de Chen Kexin".
#000002
"Produktita de Chen Kexin" estas fama marko de ĉinlingvaj filmoj kiel garantio por bileteja gajno kaj premio.
#000004
En la jaro 1991, lia unua filmo Rakonto inter Du Urboj akiris la premion por la plej bona aktoro kiu ludis la ĉefan rolon en la 11-a Hongkong-a Filma Premio.
#000005
En 1995 pro la filmo Li Estas Virino, kaj Ŝi, Viro li fariĝis unu el la kandidatoj al la premio por la plej bona reĝisoro en la 14-a Hongkong-a Filma Premio.
#000006
En 2005, la filmo Eble Amo akiris la premion por la plej bona reĝisoro en la 43-a Orĉevala Premio de Tajvano kaj la saman premion en la 25-a Hongkong-a Filma Premio.
#000008
En 2007 lia filmo Militaristoj fariĝis bileteja ĉampiono de la ĉinlingvaj filmoj en tiu ĉi jaro kaj havigis al si la premiojn por la plej bona filmo kaj la plej bona reĝisoro en la 45-a Orĉevala Premio de Tajvano.
#000009
En 2010 lia filmo Gardistoj kaj Asasinisto gajnis premion por la plej bona filmo en la 29-a Hongkong-a Filma Premio.
#000010
En majo de 2013 la filmo Ĉinaj Partneroj de Chen denove akiris grandan sukceson.
#000011
En 1997 kiam li reĝisoris la filmon Amletero en Usono, li havis profundan komprenon pri la filmfarada sistemo de Hollywood.
#000012
En 2000 li revenis al Hongkongo el Usono kaj starigis sian kompanion Applause Pictures por fari filmojn. Kunlabore kun filmistoj de Hongkongo, Tajlando, Japanio, Koreio kaj aliaj lokoj de Azio, li anoncis sian laboran celon: fari altkvalitajn aziajn filmojn. En 2005 li eniris en la rondon de la filma industrio de la ĉeftero de Ĉinio kaj enradikiĝis tie per siaj multaj "produktaĵoj" en la filma merkato. Li diris: "La filma merkato de Ĉinio estas la lasta destino de la ĉinlingvaj reĝisoroj." Li havas plenan fidon al la futuro de la ĉina filmo. Li opinias, ke por la ĉinaj filmistoj, ne necesas fari vendadon al la tuta mondo, ĉar la ĉina merkato jam sufiĉas al ili.
#000013
Steloj kaj la venda strategio
#000014
Chen Kexin diris, ke filmo havas substancan diferencon kompare kun romano aŭ pentraĵo. La farado de filmoj estas "fabrika procezo", kiu bezonas monon, homforton kaj materialon. Filmoj bezonas beligan pakadon, kaj oni devas ekvilibrigi ĝian artecon per steloj kaj propagando por ke ĝi havigu al si komercan valoron kaj vivan spacon.
#000015
Post fino de la filmado, li mem faras vendadon. Pri la filma vendado, li diris, ke ne estas sekreto por sukceso, oni devas mem ĉeesti al ĉiuj ĉenoj. Pro tio, ke ĉiuj filmoj ne estas samaj, do iliaj vendaj strategioj devas esti diversaj.
#000017
Dum la vendado en diversaj lokoj, li certe kunvenigas la estrojn de la kinejoj por fari decidon pri tempo de filma projekcio. Li diris: "La direktoroj de la kinejoj havas la rajton aranĝi vicon de la filmoj en projekciado, ili scias, kiom da homoj venos spekti la filmon, kaj deziregas la biletejan gajnon same kiel ni."
#000018
Ĉinaj Partneroj produktita de Chen Kexin
#000019
Nun vaste projekciata filmo sur la ĉina ĉeftero estas Ĉinaj Partneroj. Ĝia enhavo temas pri entreprenado kaj kreskado. Ĉar ĝi ne apartenas al iu ajn "varma temo" de la filmo, ĝi havas malfacilon en la vendado. Krom la normalaj manieroj por propagando, Chen Kexin faris ankaŭ surretajn videojn. Kaj por diskonigi la filmon al la entreprenista rondo, li partoprenis en Yabuli-a Forumo kaj Boao-a Forumo. Li diris: "En ĉi tiu senĉese noviĝanta mondo, neniu scias la veran vojon de la filma vendado, oni povas nur senhalte provi kaj provi, kaj ĉerpi spertojn el malsukcesoj."
#000020
La filmo Ĉinaj Partneroj rakontas pri la kreskado de tri junuloj en la 80-aj jaroj de la pasinta jarcento. La tri junuloj estis bonaj amikoj en la universitato, ili kune lernis, ludis, serĉis amikinojn, revis iri al Usono kaj starigi lernejon pri la angla lingvo. La lernejo firme kunligis iliajn sortojn.
#000021
Li diris, ke la rakonto estas la plej emocia por li en la pasintaj 22 jaroj. Li ŝuldas duonan sukceson de la filmo al rakonto pri entreprenado de la lernejo New Oriental (fama neregistara lernejo en kiu oni instruas la anglan lingvon). Chen Kexin mem estas samaĝa kiel la roloj en la filmo, kaj ĝuste pro tio, li volas filmigi la ĵus pasintajn 30 jarojn. Li sentas, ke farado de la filmo estas lia devo.
#000022
La filmo Ĉinaj Partneroj debutis en la 27-a de majo en la kuranta jaro. Ĝi gajnis 360 milionojn da juanoj per biletvendado en 10 tagoj. Cetere, ekde la dua semajno, la spektantoj ege multiĝis, tio montris postan forton de ĝia bileteja gajno.
#000023
Chen Kexin diris: "Mi ne sentas min eksterordinara, mi estas nur simpla konsumanto de filmoj, mi ne volas emfazi ke mi estas reĝisoro de artaj filmoj. Ankaŭ mi ŝatas rigardi tiujn filmojn populare ŝatatajn kaj bone gajnantajn. Feliĉe, ke mia gusto estas pli proksima al tiu de la publiko, tamen pli da obstino ekzistas en ĝi, do, estas eble, ke miaj 'produktaĵoj' havas ian apartecon krom ĝia populareco."
#000024